Antti Tyrväinen (jääkiekkoilija)

Antti Tyrväinen (s. 3. huhtikuuta 1989 Seinäjoki) on suomalainen jääkiekkoilija, joka pelaa SM-liigajoukkue JYPissä. Tyrväinen on pelipaikaltaan laitahyökkääjä, mutta hän osaa pelata myös keskellä.

Tyrväisen vahvuuksia ovat taklaaminen, luistelu sekä vastustajan ärsyttäminen. Hänen heikkoutenaan voidaan pitää ajoittaista jäähyherkkyyttä.

 Ura 
Antti Tyrväinen syntyi Seinäjoella ja aloitti luistelukoulun Seinäjoen Hockey Teamissa, mutta muutti jo esikouluikäisenä Lahteen. Tyrväinen on pelannut juniori-uransa Kiekko-Reippaan ja Pelicansin joukkueissa. Hän pitää itseään Kiekko-Reippaan kasvattina. Tyrväinen voitti keväällä 2007 A-nuorten SM-kultaa Pelicansissa.

Tyrväinen debytoi jääkiekon SM-liigassa kaudella 2008–2009, jolloin hän sai tililleen viisi runkosarjaottelua ja yhden playoff-ottelun. Samalla kaudella hän pelasi kolme ottelua lainalla Mestis-joukkue HeKissä. Hän sai marraskuussa 2009 yhden ottelun pelikiellon tapeltuaan kolmannessa Mestis-ottelussaan Vaasan Sportin Antti Uittoa vastaan.

Tyrväinen pelasi tulokaskaudellaan 2009–2010 SM-liigassa 32 ottelua ja teki pisteitä 8+3=11. Jäähyminuutteja hän keräsi 94. Tyrväinen pelasi myös 25 ottelua HeKissä, jossa teki pisteitä 10+9=19.

Kaudella 2010–2011 Tyrväinen teki läpimurtonsa SM-liigassa ja 52 runkosarjaottelussaan 14+9=23 pistettä. Hän oli Pelicansin toiseksi paras maalintekijä Jakub Šindelin jälkeen. Tyrväinen oli 186 minuutillaan koko SM-liigan jäähykuningas. Rouhiva pelityyli poiki mahdollisuuden myös rapakon takana, jossa pelatut kaksi kautta AHL:ssä eivät kuitenkaan poikineet mahdollisuutta pelata NHL:ää. Kesällä 2013 Tyrväinen teki vuoden sopimuksen Jokereiden kanssa. Keväällä 2014 Tyrväinen teki vuoden sopimuksen ja keväällä 2015 Tyrväinen kahden vuoden jatkosopimuksen Ilveksen kanssa.
Tyrväinen taklasi Tapparan Kristian Kuuselaa päähän 13. marraskuuta 2015. Hän sai taklauksestaan yhdeksän ottelun pelikiellon. Joulukuussa 2015 hän purki sopimuksensa Ilveksen kanssa ja siirtyi loppukaudeksi Ruotsin Färjestad BK:hon. 11. lokakuuta 2016 hän teki sopimuksen Pelicansin kanssa kevääseen 2018 saakka.

Tyrväinen sai saman kuun aikana liiga-historian viidenneksi pisimmän pelikiellon (12 ottelua) taklattuaan HPK:n Joonas Lehtivuorta. Pelicans putosi puolivälierissä hävittyään sarjan KalPalle voitoin 4–1.

Tammikuussa 2018 Tyrväinen teki kahden vuoden mittaisen jatkosopimuksen Pelicansin kanssa. Helmikuussa 2020 Tyrväinen siirtyi HIFK:hon. https://www.iltalehti.fi/smliiga/a/f633157f-d875-4efa-9b14-0e3e5fd90af5

Kaudeksi 2021–2022 Tyrväinen nimettiin Pelicansin varakapteeniksi.

Toukokuussa 2024 Tyrväinen solmi vuoden mittaisen jatkosopimuksen Pelicansin kanssa. Kaudeksi 2024–2025 Tyrväinen nimettiin Pelicansin varakapteeniksi. 

Marraskuussa 2025 Tyrväinen siirtyi loppukauden 2025–2026 kattavalla sopimuksella JYPiin oltua alkukauden ilman sopimusta.

 Maajoukkue 
Tyrväinen pelasi alle 18-vuotiaiden MM-kilpailuissa vuonna 2007. Hän edusti Suomen A-maajoukkuetta ensimmäisen kerran Moskovan Channel One Cupissa 16. joulukuuta 2010 ottelussa Tšekkiä vastaan.

 Muuta 
Antin pikkuveli Juhani Tyrväinen pelaa hyökkääjänä Saksan DEL-liigan Kölner Haiessa ja hän on maailmanmestari vuodelta 2019. Heidän isänsä on entinen jalkapalloilija Vesa Tyrväinen.

 Saavutukset 
Oklahoma City Baronsin seuraenätys, paras +/– -lukema ottelussa (+4, 16. lokakuuta 2011) (jaettu ennätys Triston Grantin kanssa) http://www.sportti.com/uutinen.asp?CAT=2-3&ID=204998
SM-liigan jäähykuningas 2010–2011

 Tilastot 
 2006–2007  Pelicans  A-SM  19  1  4  5  51  14  1  2  3  14  U18  6  0  1  1  4 2007–2008  Pelicans  A-SM  41  5  13  18  56  –  –  –  –  – 2008–2009  Pelicans  A-SM  27  9  9  18  104  3  0  0  0  29   Pelicans  SM-liiga  5  0  0  0  0  1  0  0  0  0   HeKi  Mestis  3  0  0  0  25  –  –  –  –  –   Suomi U20  Mestis  1  0  1  1  0  –  –  –  –  – 2009–2010  Pelicans  A-SM  4  2  2  4  8  –  –  –  –  –   Pelicans  SM-liiga  32  8  3  11  94  –  –  –  –  –   HeKi  Mestis  25  10  9  19  73  –  –  –  –  – 2010–2011  Pelicans  SM-liiga  52  14  9  23  186  –  –  –  –  – 2011–2012  Oklahoma City Barons  AHL  55  6  13  19  71  14  0  1  1  20 2012–2013  Oklahoma City Barons  AHL  32  3  2  5  65  16  3  3  6  28 2013–2014  Jokerit  SM-liiga  41  5  9  14  142  2  0  0  0  10 2014–2015  Ilves  SM-liiga  46  10  10  20  89  2  1  0  1  18 2015–2016  Ilves (A)  SM-liiga  13  5  1  6  53  –  –  –  –  –   Färjestad BK  SHL  19  5  3  8  22  5  0  1  1  22 2016–2017  Pelicans  SM-liiga  35  5  6  11  88  4  0  0  0  6 2017–2018  Pelicans  SM-liiga  53  11  15  26  48  3  2  0  2  0 2018–2019  Pelicans  SM-liiga  49  13  16  29  36  6  0  1  1  6 2019–2020  Pelicans (A)  SM-liiga  41  9  8  17  66  –  –  –  –  –   HIFK  SM-liiga  8  1  2  3  0  –  –  –  –  – 2020–2021  Pelicans  SM-liiga  44  8  5  13  32  3  0  0  0  12 2021–2022  Pelicans (A)  SM-liiga  43  6  13  19  12  3  0  0  0  0 2022–2023  Fischtown Pinguins  DEL  43  8  12  20  35  7  1  2  3  2 2023–2024  Pelicans  SM-liiga  36  5  4  9  45  16  3  1  4  4 2024–2025  Pelicans (A)  SM-liiga  53  1  13  14  102  –  –  –  –  – 14 kautta  yhteensä  SM-liiga  551  101  114  215  984  40  6  2  8  56 2 kautta  yhteensä  AHL  87  9  15  24  136  30  3  4  7  48 1 kausi  yhteensä  DEL  43  8  12  20  35  7  1  2  3  2 1 kausi  yhteensä  SHL  19  5  3  8  22  5  0  1  1  22 2 kautta  yhteensä  Mestis  29  10  10  20  98  –  –  –  –  –

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1989 syntyneet
Luokka:Elävät henkilöt